SELETUSKIRI

1. ETTEPANEKU TAUST

Komisjoni prioriteet on tagada, et ELi acquis oleks aja- ja otstarbekohane. Euroopa Parlament, nõukogu ja komisjon leppisid juba 16. detsembri 2003. aasta paremat õigusloomet käsitlevas institutsioonidevahelises kokkuleppes[1] kokku, et Euroopa Liidu õigustiku mahtu tuleb vähendada, tunnistades kehtetuks need õigusaktid, mida enam ei kohaldata. Sellised õigusaktid tuleb Euroopa Liidu acquis'st välja jätta, et suurendada läbipaistvust ja tagada kõigile kodanikele ja liikmesriikidele suurem õiguskindlus.

See on kooskõlas komisjoni õigusloome kvaliteedi poliitikaga. 2014. aasta juuni teatises „Õigusloome kvaliteedi ja tulemuslikkuse programm (REFIT): hetkeseis ja tulevikuväljavaated”[2] märkis komisjon, et ta vaatab politseikoostöö ja kriminaalasjades tehtava õigusalase koostöö valdkonna liidu acquis’ läbi, et välja selgitada õigusaktid, mille võib seoses aluslepingutes sätestatud üleminekuperioodi lõpuga kehtetuks tunnistada.

Komisjon on viinud lõpule vabadusel, turvalisusel ja õigusel rajaneva alaga seonduvate õigusaktide, sealhulgas endise kolmanda samba acquis' hindamise. Paljude viimase kümnendi jooksul vastuvõetud õigusaktide mõju on täiesti ammendunud. Need õigusaktid ei ole enam asjakohased oma ajutise iseloomu tõttu või seepärast, et nende sisu on üle võetud hilisemate õigusaktidega. Õiguskindluse huvides teeb komisjon ettepaneku, et Euroopa Parlament ja nõukogu tunnistaksid käesolevas ettepanekus osutatud meetmed kehtetuks.

I. Täitevkomitee otsuses Sch/Com-ex (95) PV 1 rev[3] viidatakse väga konkreetsele olukorrale, kus Portugal nõudis Indoneesia viisataotlejate puhul eelneva konsulteerimise võimalust. Kõnealune otsus minetas asjakohasuse, kui määrusega (EÜ) nr 810/2009[4] (viisaeeskiri) ja määrusega (EÜ) nr 767/2008[5] (VISi määrus) nähti ette teiste liikmesriikidega eelnevat konsulteerimist reguleerivad uued õigusnormid.

II. Täitevkomitee otsuses SCH/Com-ex (95) 21[6] viidatakse Schengeni riikide kohustusele vahetada statistilist teavet, mis võimaldaks rände paremat jälgimist välispiiril koostöös Schengeni sekretariaadiga. Kõnealune otsus on minetanud asjakohasuse, sest nõukogu määrusega (EÜ) nr 2007/2004[7] anti FRONTEXile ülesanne teha riskianalüüse välispiiridel tekkivate ohtude kohta ning töötada välja süsteemid, mis võimaldavad sellealase teabe kiiret vahetamist, ning neid süsteeme, sealhulgas otsusega 2005/267/EÜ[8] loodud teabe- ja koordineerimisvõrku ja määrusega (EL) nr 1052/2013[9] loodud Euroopa piiride valvamise süsteemi hallata.

III. Täitevkomitee otsusega SCH/Com-ex (96) 13 rev 1[10] määrati kindlaks esindavate ja esindatavate riikide õigused ning kohustused seoses viisade väljaandmisega kolmandates riikides, kus kõigil Schengeni riikidel ei ole esindusi. Kõnealune otsus minetas asjakohasuse pärast seda, kui jõustus määrus (EÜ) nr 810/2009,[11] millega kehtestati uued õigusnormid, mis reguleerivad esindamise korraldust olukorras, kus liikmesriik nõustub esindama teist liikmesriiki taotluste läbivaatamisel ja selle liikmesriigi nimel viisade väljaandmisel.

IV. Täitevkomitee otsusega SCH/Com-ex (97) 39 rev[12] kehtestati tõestusvahendite ja soovituslike tõendite juhtpõhimõtted Schengeni riikide vaheliste tagasivõtulepingute raamistikus. Kõnealune otsus minetas asjakohasuse pärast seda, kui jõustusid nõukogu määrus 343/2003[13] ja komisjoni määrus (EÜ) nr 1560/2003,[14] millega nähti ette rahvusvahelise kaitse taotluse läbivaatamise eest vastutava liikmesriigi määramise menetluses kasutatavad otsesed ja kaudsed tõendid.

V. Täitevkomitee otsusega SCH/Com-ex (98) 1 rev 2[15] nähti ette terve rida meetmeid eesmärgiga muuta kontrollid välispiiril tõhusamaks. Kõnealune otsus minetas asjakohasuse pärast seda, kui jõustusid määrus (EÜ) nr 562/2006, millega kehtestati välispiiri kontrollimise uued eeskirjad, ja nõukogu määrus (EÜ) nr 2007/2004, millega anti FRONTEXile ülesanne hõlbustada välispiiri haldamist käsitlevate liidu meetmete rakendamist.

VI. Täitevkomitee otsusega SCH/Com-ex (98) 18 rev[16] kehtestati menetlus, mida tuleb järgida juhul, kui Schengeni riikidel on probleeme saada ebaseaduslikult riigis viibivate välisriikide kodanike repatrieerimiseks reisiluba. Otsus on minetanud asjakohasuse, sest konkreetsed kohustused ja menetlused, mida ELi mittekuuluvate riikide ja ELi riikide ametiasutused peavad järgima ELi territooriumil ebaseaduslikult viibiva välismaalase repatrieerimisel, on ette nähtud tagasivõtulepingutes, mille EL sõlmib kolmandate riikidega.

VII. Täitevkomitee otsusega SCH/Com-ex (98) 21[17] nähti ette ühised õigusnormid, mis reguleerivad kõigi viisataotlejate passi templi löömist vahendina, mis takistab samal isikul esitada korraga või üksteise järel mitut viisataotlust. Otsus minetas asjakohasuse pärast määruse (EÜ) nr 810/2009 (viisaeeskiri) jõustumist.

VIII-IX. Täitevkomitee otsusega SCH/Com-ex (98) 37 def 2[18] nähti ette integreeritud lähenemisviis ebaseadusliku rände ärahoidmise tõhustamiseks, mis jõustati keskrühma otsusega SCH/C (98) 117[19]. Need otsused minetasid asjakohasuse pärast järgmiste aktide jõustumist: määrus (EÜ) nr 377/2004,[20] millega loodi ühine raamistik sisserände kontaktametnike lähetamiseks kolmandatesse riikidesse, määrus 562/2006, millega nähti ette välispiirikontrolli ühised meetmed, ja nõukogu otsus 2009/371/JSK,[21] millega anti Europolile teabevahetusega seonduvad eriülesanded.

X. Täitevkomitee otsusega SCH/Com-ex (98) 59 rev[22] nähti ette õhu- ja mereliikluses ning liikmesriikide konsulaaresindustes dokumendinõustajate kooskõlastatud töölerakendamise kava, et tugevdada võitlust Schengeni alale toimuva ebaseadusliku sisserände vastu. Kõnealune otsus minetas asjakohasuse pärast seda, kui jõustus määrus (EÜ) nr 377/2004, millega kehtestati uued õigusnormid, mis reguleerivad kontaktametnike lähetamist kolmandatesse riikidesse.

XI. Täitevkomitee otsusega SCH/Com-ex (99) 7 rev 2[23] kiideti heaks liikmesriikide kontaktametnike vastastikuse lähetamise kava, et pakkuda välispiiri kontrollimisega seonduvat nõu ja abi. Otsus minetas asjakohasuse pärast seda, kui jõustusid määrus (EÜ) nr 562/2006 ja määrus (EÜ) nr 2007/2004[24], milles nähti ette liikmesriikide välispiirikontrollialast koostööd, sealhulgas kontaktametnike lähetamist käsitlev uus õigusraamistik.

XII. Nõukogu määrusega (EÜ) nr 189/2008[25] nähti ette teatavaid SIS II teste käsitlevad spetsifikatsioonid, et näidata SIS II kesksüsteemi, sideinfrastruktuuri ning SIS II kesksüsteemi ja siseriiklike süsteemide (N.SIS II) koostoimet kooskõlas SIS II õigusaktides sätestatud tehniliste ja funktsionaalsete nõuetega. Kõnealune määrus kaotas oma õigusliku toime pärast SIS II töölerakendamist 9. aprillil 2013.

3. ETTEPANEKU ÕIGUSLIK KÜLG

Kavandatud meetmete kokkuvõte Ettepanekuga tunnistatakse kehtetuks terve rida vabadusel, turvalisusel ja õigusel rajaneva ala õiguslikke meetmeid, mis on minetanud asjakohasuse.

Õiguslik alus Täitevkomitee 28. aprilli 1995. aasta otsuse Sch/Com-ex (95) PV 1 rev (ühise viisapoliitika kohta) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt a. Täitevkomitee 20. detsembri 1995. aasta otsuse SCH/Com-ex (95) 21 (välispiiridel võimalikke probleeme käsitlevate statistiliste ja eriandmete kiire vahetamise kohta Schengeni riikide vahel) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt d. Täitevkomitee 27. juuni 1996. aasta otsuse SCH/Com-ex (96) 13 rev 1 (Schengeni viisade andmise põhimõtete kohta vastavalt Schengeni lepingu rakendamise konventsiooni artikli 30 lõike 1 punktile a) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt a. Täitevkomitee 15. detsembri 1997. aasta otsuse SCH/Com-ex (97) 39 rev 1 (tõestusvahendite ja soovituslike tõendite juhtpõhimõtete kohta Schengeni riikide vaheliste tagasivõtulepingute raamistikus) kehtetuks tunnistamise õiguslik alus on Euroopa Liidu toimimise lepingu artikli 78 lõike 2 punkt e. Täitevkomitee 21. aprilli 1998. aasta otsuse SCH/Com-ex (98) 1 rev 2 (rakkerühma tegevuse kohta) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt b ja artikli 79 lõike 2 punktid c–d. Täitevkomitee 23. juuni 1998. aasta otsuse SCH/Com-ex (98) 18 rev (meetmete kohta, mis võetakse riikide suhtes, kes tekitavad probleeme Schengeni territooriumilt väljasaatmiseks nõutavate dokumentide andmise osas) kehtetuks tunnistamise õiguslik alus on Euroopa Liidu toimimise lepingu artikli 78 lõike 2 punkt g. Täitevkomitee 23. juuni 1998. aasta otsuse Sch/Com-ex (98) PV 21 (viisataotlejate passi tembeldamise kohta) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt a. Täitevkomitee 27. oktoobri 1998. aasta otsuse SCH/Com-ex (98) 37 def 2 (ebaseadusliku sisserände vastu võitlemise meetmete võtmise kohta) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt b ja artikli 79 lõike 2 punkt c. Keskrühma 27. oktoobri 1998. aasta otsuse SCH/C (98) 117 (ebaseadusliku sisserände vastu võitlemise meetmete võtmise kohta) kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt b ja artikli 79 lõike 2 punkt c. Täitevkomitee 16. detsembri 1998. aasta otsuse SCH/Com-ex (98) 59 rev (dokumendinõustajate koordineeritud kasutamise kohta) kehtetuks tunnistamise õiguslik alus on Euroopa Liidu toimimise lepingu artikli 79 lõike 2 punkt c. Täitevkomitee 28. aprilli 1999. aasta otsuse SCH/Com-ex (99) 7 rev 2 (kontaktametnike kohta) kehtetuks tunnistamise õiguslik alus on Euroopa Liidu toimimise lepingu artikli 87 lõike 2 punkt a. Nõukogu 18. veebruari 2008. aasta määruse (EÜ) nr 189/2008 kehtetuks tunnistamise õiguslik alus on Euroopa Liidu toimimise lepingu artikli 77 lõike 2 punkt b.

Subsidiaarsuse ja proportsionaalsuse põhimõte Käesolevas ettepanekus käsitletavad meetmed on iganenud, sest nende sisu on üle võetud hilisemate õigusaktidega. Seepärast on kõnealuste meetmete kehtetuks tunnistamine kooskõlas subsidiaarsuse ja proportsionaalsuse põhimõttega. Liidu seadusandja ülesanne on võtta selleks vajalikke meetmeid.

Vahendi valik

Kavandatud õigusakt: Euroopa Parlamendi ja nõukogu otsus.

4. MÕJU EELARVELE

Ettepanek ei mõjuta eelarvet.

2014/0337 (COD)

Ettepanek:

EUROOPA PARLAMENDI JA NÕUKOGU OTSUS,

millega tunnistatakse kehtetuks vabadusel, turvalisusel ja õigusel rajaneva ala teatavad õigusaktid

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 77 lõike 2 punkte a, b ja d, artikli 78 lõike 2 punkte e ja g, artikli 79 lõike 2 punkte c ja d ja artikli 87 lõike 2 punkti a,

võttes arvesse Euroopa Komisjoni ettepanekut,

olles edastanud seadusandliku akti eelnõu liikmesriikide parlamentidele,

toimides seadusandliku tavamenetluse kohaselt

ning arvestades järgmist:

(1) Liidu õiguse läbipaistvuse parandamine on oluline osa liidu institutsioonide rakendatavast parema õigusloome strateegiast. Sellega seoses on asjakohane jätta kehtivate õigusaktide hulgast välja need õigusaktid, millel ei ole enam otstarvet.

(2) Terve rida vabadusel, turvalisusel ja õigusel rajaneval alal vastu võetud õigusakte ei ole enam asjakohased - kuigi neid ei ole kehtetuks tunnistatud -, sest nende sisu on üle võetud hilisemate õigusaktidega.

(3) Täitevkomitee otsuses Sch/Com-ex (95) PV 1 rev[26] on viidatud väga konkreetsele olukorrale, kus Portugal nõudis Indoneesia viisataotlejate puhul eelneva konsulteerimise võimalust. Kõnealune otsus minetas asjakohasuse pärast seda, kui jõustusid määrus (EÜ) nr 810/2009[27] ja määrus (EÜ) nr 767/2008,[28] milles nähti ette uue õigusnormid, mis reguleerivad viisade väljaandmisel eelnevat konsulteerimist teiste liikmesriikidega.

(4) Täitevkomitee otsusega SCH/Com-ex (95) 21[29] kehtestati liikmesriikidele kohustus vahetada statistilist teavet, mis võimaldaks rände paremat jälgimist välispiiril. Otsus minetas asjakohasuse pärast seda, kui jõustus nõukogu määrus (EÜ) nr 2007/2004,[30] millega anti FRONTEXile ülesanne teha riskianalüüse välispiiril tekkivate ohtude ja välispiiri olukorra kohta ning samuti arendada ja hallata IT-süsteeme, mis võimaldavad sellealase teabe vahetamist.

(5) Täitevkomitee otsusega SCH/Com-ex (96) 13 rev 1[31] määrati kindlaks esindavate ja esindatavate riikide õigused ning kohustused seoses Schengeni viisade väljaandmisega kolmandates riikides, kus kõigil Schengeni riikidel ei ole esindusi. Kõnealune otsus minetas asjakohasuse pärast seda, kui jõustus määrus (EÜ) nr 810/2009, milles nähti ette õigusnormid, mis reguleerivad esindamise korraldust olukorras, kus liikmesriik nõustub esindama teist liikmesriiki taotluste läbivaatamisel ja selle liikmesriigi nimel viisade väljaandmisel.

(6) Täitevkomitee otsusega SCH/Com-ex (97) 39 rev[32] kiideti heaks juhtpõhimõtted tõestusvahendite ja soovituslike tõendite kohta Schengeni riikide vaheliste tagasivõtulepingute raamistikus. Kõnealune otsus minetas asjakohasuse pärast seda, kui jõustusid nõukogu määrus (EÜ) nr 343/2003[33] ja komisjoni määrus (EÜ) nr 1560/2003,[34] millega nähti ette varjupaigataotluse läbivaatamise eest vastutava liikmesriigi määramise menetluses kasutatavad otsesed ja kaudsed tõendid.

(7) Täitevkomitee otsusega SCH/Com-ex (98) 1 rev 2[35] nähti ette terve rida meetmeid eesmärgiga muuta kontrollid välispiiril tõhusamaks. Kõnealune otsus minetas asjakohasuse pärast järgmiste õigusaktide jõustumist: määrus (EÜ) nr 562/2006,[36] millega kehtestati välispiiri kontrollimise uued eeskirjad, ja nõukogu määrus (EÜ) nr 2007/2004, millega anti FRONTEXile ülesanne hõlbustada välispiiri haldamist käsitlevate liidu meetmete rakendamist, tagades liikmesriikide tegevuse koordineerimise nimetatud meetmete rakendamisel.

(8) Täitevkomitee otsusega SCH/Com-ex (98) 18 rev[37] nähti ette menetlus, mida tuleb järgida siis, kui Schengeni riikidel on probleeme saada ebaseaduslikult riigis viibivate välisriikide kodanike repatrieerimiseks reisiluba; samuti nähti selles ette võimalus kaaluda liidu tasandil siduvamate meetmete võtmist selliste kolmandate riikide suhtes. Kõnealune otsus minetas asjakohasuse pärast seda, kui EL sõlmis kolmandate riikidega tagasivõtulepingud, milles nähakse ette konkreetsed kohustused ja menetlused, mida kolmandate riikide ja liikmesriikide ametiasutused peavad järgima liidu territooriumil ebaseaduslikult viibiva välismaalase repatrieerimisel.

(9) Täitevkomitee otsusega SCH/Com-ex (98) 21[38] kiideti heaks ühised õigusnormid, mis reguleerivad kõigi viisataotlejate passi templi löömist vahendina, mis takistab samal isikul esitada korraga või üksteise järel mitut viisataotlust. Otsus minetas asjakohasuse pärast seda, kui jõustus määrus (EÜ) nr 810/2009, milles nähti ette viisade väljaandmise ja viisataotleja reisidokumenti templi löömise uued eeskirjad.

(10) Täitevkomitee otsusega SCH/Com-ex (98) 37 def 2[39] nähti ette meetmed integreeritud lähenemisviisi väljatöötamiseks ebaseadusliku rände vastase võitluse tõhustamiseks, mis jõustati keskrühma 27. oktoobri 1998. aasta otsusega SCH/C (98) 117 meetmete võtmise kohta ebaseadusliku sisserände tõkestamiseks. Need otsused minetasid asjakohasuse pärast järgmiste õigusaktide jõustumist: määrus (EÜ) nr 377/2004,[40] millega loodi ühine raamistik sisserände kontaktametnike lähetamiseks kolmandatesse riikidesse, määrus (EÜ) nr 562/2006, millega nähti ette välispiirikontrolli ühtsed meetmed, ja nõukogu otsus 2009/371/JSK,[41] millega anti Europolile teabe, sealhulgas ebaseadusliku rände vastast võitlust käsitleva teabe vahetusega seonduvad eriülesanded.

(11) Täitevkomitee otsusega SCH/Com-ex (98) 59 rev[42] nähti ette õhu- ja mereliikluses ning liikmesriikide konsulaaresindustes dokumendinõustajate kooskõlastatud töölerakendamise kava, et tugevdada võitlust ebaseadusliku sisserände vastu. Kõnealune otsus minetas asjakohasuse pärast seda, kui jõustus määrus (EÜ) nr 377/2004, millega kehtestati uued eeskirjad kontaktametnike lähetamiseks kolmandatesse riikidesse.

(12) Täitevkomitee otsusega SCH/Com-ex (99) 7 rev 2[43] kiideti heaks kava liikmesriikide kontaktametnike vastastikuseks lähetamiseks, et anda nõu ja abi välispiiri turvamis- ja kontrolliülesannete täitmisel. Otsus minetas asjakohasuse pärast seda, kui jõustusid määrus (EÜ) nr 562/2006 ja määrus (EÜ) nr 2007/2004, millega kehtestati liikmesriikide välispiirikontrollialast koostööd, sealhulgas kontaktametnike lähetamist käsitlev uus õigusraamistik.

(13) Nõukogu määrusega (EÜ) nr 189/2008[44] nähti ette teatavaid SIS II teste käsitlevad spetsifikatsioonid, et näidata SIS II kesksüsteemi, sideinfrastruktuuri ning SIS II kesksüsteemi ja siseriiklike süsteemide (N.SIS II) koostoimet kooskõlas SIS II õigusaktides sätestatud tehniliste ja funktsionaalsete nõuetega. Kõnealune määrus kaotas oma õigusliku toime pärast SIS II töölerakendamist 9. aprillil 2013.

(14) Õiguskindluse ja selguse huvides tuleks nimetatud iganenud otsused ja määrus kehtetuks tunnistada.

(15) Kuna käesoleva otsuse eesmärki tunnistada kehtetuks teatavad vabadusel, turvalisusel ja õigusel rajaneva ala iganenud õigusaktid ei suuda liikmesriigid üksi saavutada, vaid seda on parem saavutada liidu tasandil, on käesolev otsus kooskõlas aluslepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev otsus nimetatud eesmärgi saavutamiseks vajalikust kaugemale.

(16) Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artikli 1 kohaselt ei osale Taani käesoleva otsuse vastuvõtmisel.

(17) Käesolev otsus kujutab endast nende Schengeni acquis’ sätete edasiarendamist, milles Ühendkuningriik ei osale vastavalt nõukogu otsusele 2000/365/EÜ[45]. Seetõttu ei osale Ühendkuningriik käesoleva otsuse vastuvõtmisel.

(18) Käesolev otsus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu 28. veebruari 2002. aasta otsusele 2002/192/EÜ[46]. Seetõttu ei osale Iirimaa käesoleva otsuse vastuvõtmisel.

(19) Islandi ja Norra puhul kujutab käesolev otsus endast nende Schengeni acquis’ sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu (viimase kahe riigi osalemiseks Schengeni acquis’ sätete rakendamises, kohaldamises ja edasiarendamises)[47] tähenduses, mis kuuluvad nõukogu otsuse 1999/437/EÜ[48] artiklis 1 osutatud valdkonda.

(20) Šveitsi puhul kujutab käesolev otsus endast nende Schengeni acquis' sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis' sätete rakendamise, kohaldamise ja edasiarendamisega)[49] tähenduses, mis kuuluvad otsuse 1999/437/EÜ artiklis 1 osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuste 2008/146/EÜ[50] ja 2008/149/JSK[51] artikliga 3.

(21) Liechtensteini puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ sätete rakendamise, kohaldamise ja edasiarendamisega)[52] ja Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) tähenduses seoses sisepiiridel piirikontrolli kaotamise ja isikute liikumisega, mis kuuluvad nõukogu otsuse 1999/437/EÜ artiklis 1 osutatud valdkonda, kusjuures nimetatud punkti tõlgendatakse koostoimes nõukogu otsuste 2011/349/EL[53] ja 2011/350/EL[54] artikliga 3,

ON VASTU VÕTNUD KÄESOLEVA OTSUSE:

Artikkel 1

Iganenud õigusaktide kehtetuks tunnistamine

Täitevkomitee otsused Sch/Com-ex (95) PV 1 rev, SCH/Com-ex (95) 21, SCH/Com-ex (96) 13 rev 1, SCH/Com-ex (97) 39 rev, SCH/Com-ex (98) 1 rev 2, SCH/Com-ex (98) 18 rev, SCH/Com-ex (98) 21, SCH/Com-ex (98) 37 def 2, SCH/Com-ex (98) 59 rev, SCH/Com-ex (99) 7 rev 2, keskrühma otsus SCH/C (98) 117 ja nõukogu määrus (EÜ) nr 189/2008 tunnistatakse kehtetuks.

Artikkel 2 Jõustumine

Käesolev otsus jõustub kahekümnendal päeval pärast selle avaldamist Euroopa Liidu Teatajas.

Brüssel,

Euroopa Parlamendi nimel Nõukogu nimel

president eesistuja

[1] ELT C 321, 31.12.2003, lk 1.

[2] COM(2014) 368 (final), 18.6.2014.

[3] Täitevkomitee 28. aprilli 1995. aasta otsus Sch/Com-ex (95) PV 1 rev ühise viisapoliitika kohta (EÜT L 239, 22.9.2000, lk 175).

[4] Euroopa Parlamendi ja nõukogu määrus (EÜ) nr 810/2009, 13. juuli 2009, millega kehtestatakse ühenduse viisaeeskiri (viisaeeskiri) (ELT L 243, 15.09.2009, lk 1).

[5] Euroopa Parlamendi ja nõukogu määrus (EÜ) nr 767/2008, 9. juuli 2008, mis käsitleb viisainfosüsteemi (VIS) ja liikmesriikidevahelist teabevahetust lühiajaliste viisade kohta (VISi määrus). (ELT L 218, 13.8.2008, lk 60).

[6] Täitevkomitee 20. detsembri 1995. aasta otsus (SCH/Com-ex (95) 21) välispiiridel võimalikke probleeme käsitlevate statistiliste ja eriandmete kiire vahetamise kohta Schengeni riikide vahel (EÜT L 239, 22.9.2000, lk 176).

[7] Nõukogu määrus (EÜ) nr 2007/2004, 26. oktoober 2004, Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta (ELT L 349, 25.11.2004, lk 1).

[8] 2005/267/EÜ: nõukogu otsus 2005/267/EÜ, 16. märts 2005, millega luuakse liikmesriikide migratsiooniteenistustele turvaline veebipõhine teabe- ja koordineerimisvõrk (ELT L 83, 1.4.2005, lk 48).

[9] Euroopa Parlamendi ja nõukogu määrus (EL) nr 1052/2013, 22. oktoober 2013, millega luuakse Euroopa piiride valvamise süsteem (EUROSUR) (ELT L 295, 6.11.2013, lk 11).

[10] Täitevkomitee 27. juuni 1996. aasta otsus SCH/Com-ex (96) 13 rev 1 Schengeni viisade andmise põhimõtete kohta vastavalt Schengeni lepingu rakendamise konventsiooni artikli 30 lõike 1 punktile a (EÜT L 239, 22.9.2000, lk 180).

[11] Euroopa Parlamendi ja nõukogu määrus (EÜ) nr 810/2009, 13. juuli 2009, millega kehtestatakse ühenduse viisaeeskiri (viisaeeskiri) (ELT L 243, 15.9.2009, lk 1).

[12] Täitevkomitee 15. detsembri 1997. aasta otsus SCH/Com-ex (97) 39 rev tõestusvahendite ja soovituslike tõendite juhtpõhimõtete kohta Schengeni riikide vaheliste tagasivõtulepingute raamistikus (EÜT L 239 , 22.09.2000, lk 188).

[13] Nõukogu määrus (EÜ) 343/2003, 18. veebruar 2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 50, 25.2.2003, lk 1).

[14] Komisjoni määrus (EÜ) nr 1560/2003, 2. september 2003, millega kehtestatakse üksikasjalikud rakenduseeskirjad määrusele (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 222, 5.9.2003, lk 3).

[15] Täitevkomitee 28. aprilli 1998. aasta otsus SCH/Com-ex (98) 1 rev 2 rakkerühma tegevuse kohta (EÜT L 239, 22.9.2000, lk 191).

[16] Täitevkomitee 23. juuni 1998. aasta otsus (SCH/Com-ex (98) 18 rev) meetmete kohta, mis võetakse riikide suhtes, kes tekitavad probleeme Schengeni territooriumilt väljasaatmiseks nõutavate dokumentide andmise osas (EÜT L 239, 22.9.2000, lk 197).

[17] Täitevkomitee 23. juuni 1998. aasta otsus (SCH/Com-ex (98) 21) viisataotlejate passi tembeldamise kohta (EÜT L 239, 22.9.2000, lk 200).

[18] Täitevkomitee 27. oktoobri 1998. aasta otsus (SCH/Com-ex (98) 37 def 2) meetmete võtmise kohta ebaseadusliku sisserände tõkestamiseks (EÜT L 239, 22.9.2000, lk 203).

[19] Keskrühma 27. oktoobri 1998. aasta otsus ebaseadusliku sisserände vastu võitlemise meetmete võtmise kohta.

[20] Nõukogu määrus (EÜ) nr 377/2004, 19. veebruar 2004, sisserände kontaktametnike võrgustiku loomise kohta. (ELT L 64, 2.3.2004, lk 1).

[21] Nõukogu otsus 2009/371/JSK, 6. aprill 2009, millega asutatakse Euroopa Politseiamet (Europol) (ELT L 121, 15.5.2009, lk 37).

[22] Täitevkomitee 16. detsembri 1998. aasta otsus (SCH/Com-ex (98) 59 rev) dokumendinõustajate koordineeritud kasutamise kohta (EÜT L 239, 22.9.2000, lk 308).

[23] Täitevkomitee 28. aprilli 1999. aasta otsus (SCH/Com-ex (99) 7 rev 2) kontaktametnike kohta (EÜT L 239, 22.9.2000, lk 411).

[24] Nõukogu määrus (EÜ) nr 2007/2004, 26. oktoober 2004, Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta (ELT L 349, 25.11.2004, lk 1).

[25] Nõukogu määrus (EÜ) nr 189/2008, 18. veebruar 2008, teise põlvkonna Schengeni infosüsteemi (SIS II) testimise kohta (ELT L 57, 1.3.2008, lk 1)

[26] Täitevkomitee 28. aprilli 1995. aasta otsus Sch/Com-ex (95) PV 1 rev ühise viisapoliitika kohta (EÜT L 239, 22.9.2000, lk 175).

[27] Euroopa Parlamendi ja nõukogu määrus (EÜ) nr 810/2009, 13. juuli 2009, millega kehtestatakse ühenduse viisaeeskiri (viisaeeskiri) (ELT L 243, 15.9.2009, lk 1).

[28] Euroopa Parlamendi ja nõukogu määrus (EÜ) nr 767/2008, 9. juuli 2008, mis käsitleb viisainfosüsteemi (VIS) ja liikmesriikidevahelist teabevahetust lühiajaliste viisade kohta (VIS määrus) (ELT L 218, 13.8.2008, lk 60).

[29] Täitevkomitee 20. detsembri 1995. aasta otsus (SCH/Com-ex (95) 21) välispiiridel võimalikke probleeme käsitlevate statistiliste ja eriandmete kiire vahetamise kohta Schengeni riikide vahel (EÜT L 239, 22.9.2000, lk 176).

[30] Nõukogu määrus (EÜ) nr 2007/2004, 26. oktoober 2004, Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta (ELT L 349, 25.11.2004, lk 1).

[31] Täitevkomitee 27. juuni 1996. aasta otsus SCH/Com-ex (96) 13 rev 1 (Schengeni viisade andmise põhimõtete kohta vastavalt Schengeni lepingu rakendamise konventsiooni artikli 30 lõike 1 punktile a) (EÜT L 239, 22.9.2000, lk 180).

[32] Täitevkomitee 15. detsembri 1997. aasta otsus (SCH/Com-ex (97) 39 rev) tõestusvahendite ja soovituslike tõendite juhtpõhimõtete kohta Schengeni riikide vaheliste tagasivõtulepingute raamistikus (EÜT L 239 , 22.09.2000, lk 188).

[33] Nõukogu määrus (EÜ) 343/2003, 18. veebruar 2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 50, 25.2.2003, lk 1).

[34] Komisjoni määrus (EÜ) nr 1560/2003, 2. september 2003, millega kehtestatakse üksikasjalikud rakenduseeskirjad määrusele (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (ELT L 222, 5.9.2003, lk 3).

[35] Täitevkomitee 28. aprilli 1998. aasta otsus (SCH/Com-ex (98) 1 rev 2) rakkerühma tegevuse kohta (EÜT L 239, 22.9.2000, lk 191).

[36] Euroopa Parlamendi ja nõukogu määrus (EÜ) nr 562/2006, 15. märts 2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, 13.4.2006, lk 1).

[37] Täitevkomitee 23. juuni 1998. aasta otsus (SCH/Com-ex (98) 18 rev) meetmete kohta, mis võetakse riikide suhtes, kes tekitavad probleeme Schengeni territooriumilt väljasaatmiseks nõutavate dokumentide andmise osas (EÜT L 239, 22.9.2000, lk 197).

[38] Täitevkomitee 23. juuni 1998. aasta otsus SCH/Com-ex (98) 21 viisataotlejate passi tembeldamise kohta (EÜT L 239, 22.9.2000, lk 200).

[39] Täitevkomitee 27. oktoobri 1998. aasta otsus SCH/Com-ex (98) 37 def 2 meetmete võtmise kohta ebaseadusliku sisserände tõkestamiseks (EÜT L 239, 22.9.2000, lk 203).

[40] Nõukogu määrus (EÜ) nr 377/2004, 19. veebruar 2004, sisserände kontaktametnike võrgustiku loomise kohta (ELT L 64, 2.3.2004, lk 1).

[41] Nõukogu otsus 2009/371/JSK, 6. aprill 2009, millega asutatakse Euroopa Politseiamet (Europol) (ELT L 121, 15.5.2009, lk 37).

[42] Täitevkomitee 16. detsembri 1998. aasta otsus SCH/Com-ex (98) 59 rev dokumendinõustajate koordineeritud kasutamise kohta (EÜT L 239, 22.9.2000, lk 308).

[43] Täitevkomitee 28. aprilli 1999. aasta otsus SCH/Com-ex (99) 7 rev 2 kontaktametnike kohta (EÜT L 239, 22.9.2000, lk 411).

[44] Nõukogu määrus (EÜ) nr 189/2008, 18. veebruar 2008, teise põlvkonna Schengeni infosüsteemi (SIS II) testimise kohta (ELT L 57, 1.3.2008, lk 1)

[45] Nõukogu otsus 2000/365/EÜ, 29. mai 2000, Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis’ sätetes (EÜT L 131, 1.6.2000, lk 43).

[46] Nõukogu otsus 2002/192/EÜ,[46] 28. veebruar 2002, Iirimaa taotluse kohta osaleda teatavates Schengeni acquis’ sätetes (EÜT L 64, 7.3.2002, lk 20).

[47] EÜT L 176, 10.7.1999, lk 36.

[48] Nõukogu otsus 1999/437/EÜ, 17. mai 1999, Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis' sätete rakendamise, kohaldamise ja edasiarendamisega (EÜT L 176, 10.7.1999, lk 31).

[49] ELT L 53, 27.2.2008, lk 52.

[50] Nõukogu otsus 2008/146/EÜ, 28. jaanuar 2008, sõlmida Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).

[51] Nõukogu 28. jaanuari 2008. aasta otsus sõlmida Euroopa Liidu nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 50).

[52] ELT L 160, 18.6.2011, lk 21.

[53] Nõukogu otsus 2011/349/EL, 7. märts 2011, Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu nimel sõlmimise kohta, eelkõige seoses õigusalase koostööga kriminaalasjades ja politseikoostööga(ELT L 160, 18.6.2011, lk 1).

[54] Nõukogu otsus 2011/350/EL, 7. märts 2011, Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).